Alexander, episcopus, servus servorum Dei, dilectis filiis Arraudo, abbati, et conventui sancti Benedicti Floriacensis salutem et apostolicam benedictionem. Quanto specialius monasterium vestrum beati Petri juris existit, tanto debemus attentius de ejusdem commodis, ubi secundum Deum possumus, cogitare. Hac itaque ratione inducti et vestris postulationibus inclinati, ecclesias et decimas quas rationabiliter possidetis vobis et eidem ecclesie auctoritate apostolica confirmamus et presentis scripti patrocinio communimus, specialiter autem parrochialem ecclesiam sancti Sebastiani de Floriaco, ecclesiam de Gilliaco, ecclesiam de Tigiaco, ecclesiam de Noviaco, ecclesiam sancti Martini de Ars, ecclesiam de Domna Petra, ecclesiam sancti Andree de Floriaco, que est juxta civitatem Aurelianensem, ecclesiam sancti Remigii de Cantolio; in civitate Aurelianensi, ecclesiam sancti Benedicti; ecclesiam de Vitriaco, ecclesiam de Tilliaco, ecclesiam de Boziaco, ecclesiam de Bulliaco, ecclesiam de Bosonis villa, ecclesiam de Bolonis villa, ecclesiam de Evra villa, ecclesiam de Euvra castro, ecclesiam de Bogiaco, ecclesiam sancti Aniani juxta Soliacum, cum ecclesia que est in eadem villa et aliis ad eam pertinentibus, ecclesiam de Brayo, cum ecclesia sancti Aniani de Loureio, ecclesiam beate Marie de Castello Novo, cum omni jure et libertate sua, ecclesiam de Baldrici Villari, ab omni circata et cathetratico per diocesanum episcopum absolutam, ecclesiam de Germiniaco, simili modo liberam, ecclesiam de Nova villa eodem modo, ecclesiam beatorum martyrum Gervasii et Protasii, liberam ab omni exactione, preter refectionem que in vigilia predictorum martyrum canonicis sancte Crucis processionem facientibus debetur, capellarum etiam que sunt in burgo sancti Benedicti libertatem, sicut in nostro privilegio continetur, salva in omnibus diocesanorum episcoporum canonica justitia. Ad hec, ut decimas ad eandem ecclesiam pertinentes, cum assensu diocesani episcopi, redimere possitis de manibus laicorum presentibus vobis litteris indulgemus. Nulli ergo omnino hominum etc. Si quis autem etc. Datum Velletri, V idus maii.